Hun var født i Queens i New York og var utdannet i engelsk litteratur fra hjemlandet USA. I studietiden i USA i 1960-årene var hun aktiv i fredsbevegelsen. Hun kom til Norge i 1965 og jobbet som lærer i Tromsø. Hun jobbet senere også ved NTNU, og ble fra 1970-årene kjent for en rekke mye brukte lærebøker i engelsk for den videregående skolen. Hun mottok William Nygaards legat i 1990. Hun var styremedlem i Trondhjems Kvinnesaksforening fra 1975 og 2. nestleder i Norsk Kvinnesaksforening på nasjonalt nivå 1976–1978.